Van der Merwe, Ruan (2013-12)
AFRIKAANSE OPSOMMING: „n Wye verskeidenheid ontwerpsmetodologieë bestaan in die literatuur en die metodologieë wat gebruik word kan tussen maatskappye en selfs tussen ontwerpspanne verskil. Daarom word „n sagteware-hulpmiddel, genaamd DiDeas II, ontwikkel vir die vroeë fases van meganiese ingenieursontwerp. DiDeas II is pasbaar om voorsiening te maak vir verskeie ontwerpsmetodologieë. „n Benadering vir pasbaarheid wat toelaat dat die gebruikerskoppelvlak en datastruktuur aangepas kan word sonder om veranderings aan die bron-kode te maak, is geïmplementeer in vorige ontwikkelings deur „n benadering wat ontologie en konseptuele grafieke kombineer. Hierdie benadering is in hierdie tesis uitgebrei om voorsiening te maak vir die implementering van verskeie ontwerpsmetodologieë d.m.v. tabelle vir die vertoon van informasie, met data wat “oorgeërf” word tussen hierdie tabelle. Kommunikasie is beide asinkroon en sinkroon tydens groepwerk. DiDeas II is in hierdie tesis verder ontwikkel om beide asinkrone en sinkrone kommunikasie metodes te bemiddel en daarvan rekord te hou. Die rekordhouding van sulke kommunikasie het die potensiaal om insig te bied aangaande ontwerpbesluite. Die kommunikasie funksionaliteit is geassesseer in gevallestudies in „n akademiese omgewing. DiDeas II was effektief in die rekordhouding van “sagte” informasie tydens ontwerp, sowel as om sulke informasie binne konteks te plaas vir latere verwysing. Die mate waartoe DiDeas II aangepas kan word om voorsiening te maak vir die ontwerpsprosesse van verskillende maatskappye, is geassesseer deur gesprekke met ingenieurs in industrie. Hierdie gesprekke het getoon dat dit moontlik is om DiDeas II aan te pas volgens die ontwerpsprosesse wat die deelnemers gebruik.
Please refer to this item in SUNScholar by using the following persistent URL: http://hdl.handle.net/10019.1/85664
Masters Degrees (Mechanical and Mechatronic Engineering)405
Exploring Design towards a Sustainable City: Through the lens of Cape Town as World Design Capital 2014 ﻿
Naidoo, Marjorie Lanette (Stellenbosch : Stellenbosch University, 2016-03)
ENLISH SUMMARY: This study is an exploration of the relationship between advancing technological revolutions and socio‐metabolic transitions, evolving global design movements, sustainability, and cities, through the lens ...